Christopher Tolkien ble født i Leeds som den tredje og yngste sønnen til forfatteren John Ronald Reuel Tolkien. Tolkien begynte i Royal Air Force i slutten av 1943, og ble sendt til Sør-Afrika for flytrening. Han kom i tjeneste fra 27. januar 1945, og for en kortere periode var han pilot. Etter krigen studerte han engelsk ved University of Oxford, og tok graden BA i 1949, og B.Litt noe senere.